钦定古今图书集成/明伦汇编/官常典/第629卷 > 廖宪
## 钦定古今图书集成/明伦汇编/官常典/第629卷 > 廖宪

按《赣州府志》：“宪，大田人。少有志问学，不远千里游吉
水罗文恭之门，由乡贡倅虔，刻厉清修，严于一介，日
惟脱粟菜羹，鲜知肉味。精勤职业，一以诚心直道行
之，不挠于法，而亦无戾于情，僚长贰敬而爱之。署县
榷关，秋毫无染。代守入觐，不能以一帊遗知交。尝修
《信丰邑志》，文献赖以表章。满考陞广西永安知州。去”
之日，携家口乘一小船，中惟竹簏一肩，图书数卷而
已。父老谓“百年来仅此一见者。”